**Aleksi Mäntykivi** (s. 22. huhtikuuta 1994) on suomalainen ammattivapaaottelija, joka ottelee brittiläisessä Cage Warriors -ammattivapaaotteluorganisaatiossa.

Mäntykivi harjoittelee helsinkiläisellä Loop Martial Arts -kamppailusalilla, jossa hän myös valmentaa vapaaottelua. Salin omistaja on brasilialaisen jujutsun musta vyö Antti Mannila, joka toimii Mäntykiven mattopainivalmentajana. Pitkän linjan vapaaotteluvalmentaja ja thainyrkkeilijä Jaakko Dahlbacka toimii Mäntykiven pystyottelu- ja päävalmentajana. Mäntykivi on harjoitellut myös floridalaisella American Top Teamin huippusalilla.

Uransa alkuaikoina Mäntykivi harjoitteli Lappeenrantalaisella Team East Front -kamppailusalilla.

Ammattivapaaottelu-ura
----------------------

Mäntykivi aloitti ammattivapaaottelu-uransa vuonna 2012 kevytsarjalaisena. 

### Ammattiuran alku

Ammattilaisdebyyttinsä hän teki 1. syyskuuta 2012 Carelia Fight 8 -tapahtumassa helsinkiläistä Jani Salmea vastaa. Mäntykivi voitti ottelun hajaäänin.

Uransa toisessa ammatilaisottelussa Mäntykivi kohtasi ranskalaisen Pierre Berillonin, Shooto Chicago Collision 10 -tapahtumassa. Berillon haki toistuvasti käsilukkoa, onnistuen tässä ottelun toisessa erässä neljännellä yrittämällä. Mäntykivi taputti ajassa 2:53 ja kärsi ammattiuransa ensimmäisen tappion. 

Kolmannessa ammattilaisottelussaan 27. huhtikuuta 2013 Lappeenranta Fight Night 8 -tapahtumassa Mäntykivi päihitti venäläisen Vladimir Nikitinin takakuristuksella toisessa erässä.

11. toukokuuta 2013 Mäntykivi otteli Vantaan Energia Areenalla suomalaisen Cage MMA Finland -ammattivapaaotteluorganisaation tapahtumassa. Cage 22 -tapahtumassa Mäntykivi kohtasi turkulaisen Kennet Mattsonnin. Ottelu päättyi ensimmäisessä erässä. Mäntykivi sai lyötyä kovia iskuja ja tyrmäys oli lähellä. Ottelu kulkeutui kuitenkin mattoon, jossa Mattsonn haki lopetuksen triangelikuristuksella. 

Mäntykivi otteli 7. syyskuuta 2013 Carelia Fight 9 -tapahtumassa ruotsalaista Ali Amezianea vastaa. Mäntykivi voitti ottelun kaikin tuomariäänin.

19. lokakuuta 2013. Mäntykivi koki uransa kolmannen tappion. Venäläinen Anton Telepnev otti Mäntykivestä lopetuksen käsilukolla Lappeenranta Fight Night 9 -tapahtumassa. 

Vuodet 2014 ja 2015 Mäntykivi otteli voitokkaasti Lappeenranta Fight Night ja Carelia Fight -promoottoreiden tapahtumissa. Viidestä voitetusta ottelusta vain yksi kesti pistetuomioon asti.

### Nousu eurooppalaisen vapaaottelun huipulle

Maaliskuussa 2016 Mäntykivi matkusti Tšetšenian Groznyiin WFCA 16: Grand Prix Akhmat 2016 -turnaukseen. 12. maaliskuuta Mäntykivi kohtasi venäläisen Zurab "Predator" Betergaraevin. Ottelu päättyi tuomaripisteillä hajaäänituomioon venäläisen hyväksi.

Espoossa 1. lokakuuta 2016 järjestetyssä EuroFC 1 -tapahtumassa Mäntykivi kohtasi aikaisemmin voittamattoman tanskalaisen Søren "The True Viking" Bakin ja tyrmäsi tämän ensimmäisessä erässä, aiheuttaen vuosien katkeruuden tanskalaiset puolelta. Vielä 12. elokuuta 2019 antamassaa haastattelussa MMAViking -sivustolle Bak ilmaisi halunsa "kostaa" toistaiseksi uransa ainoan tappion Mäntykivelle.

EuroFC 2 -tapahtumassa Prahassa Mäntykiven oli tarkoitus kohdata espanjalainen UFC-veteraani Enrique "Wasabi" Martin. Urheilutapahtuma kuitenkin ensin siirrettiin myöhemmäksi ja lopulta peruuntui, tapahtuma järjestäjän hakeuduttua konkurssiin.

Mäntykiven oli tarkoitus kohdata englantilainen Martin Stapleton Liverpoolissa, brittiläisen Cage Warriors - ammattivapaaotteluorganisaation Cage Warriors 82 -tapahtumassa. Ottelu peruuntui Stapletonin käsivamman vuoski.

Peruuntuneiden otteluiden ja omien loukkaantumisien vuoksi Mäntykivi nähtiin kehässä yli vuoden tauon jälkeen. Venäläisen M1 Global -ammattivapaaotteluorganisaation tapahtumassa. Venäjän Nazranissa, Mäntykivi otteli paikallista Bashir Gagievia vastaan. Gagevia kävi Mäntykiven kimppuun aggressiivisesti ja oli suomalaiselle haastava vastustaja. Toisessa erässä Gagevia koitti viedä suomalaista mattoon. Mäntykivi kuitenkin pysyi sinnikkäästi jaloillaan ja nappasi vastustajan giljotiiniin ja kuristi tajuttomaksi.

28. huhtikuuta 2018 Mäntykiven oli tarkoitus kohdata englantilainen Jack Grant brittiläisen Cage Warriors -ammattivapaaotteluorganisaation, Cage Warriors 93 -tapahtumassa Ruotsin Göteborgissa. Ottelu siirtyi Mäntykiven varvasmurtuman vuoksi ja toteutui lopulta 1. syyskuuta 2018 Cage Warriors 96 -tapahtumassa. Mäntykivi koki tappion teknisellä tyrmäyksellä kehä tuomari Marc Goddardin keskeytettyä ottelun ensimmäisessä erässä.

Cage MMA Finland -ammattivapaaotteluorganisaation 16. helmikuuta 2019 järjestetyssä Cage 46 -tapahtumassa Mäntykiven oli tarkoitus kohdata venäläinen Sergei Andreev. Andreevin loukkaantumisen vuoksi Mäntykivi kohtasi brasilialaisen Guilherme "Warrior" Cadenan. Ottelu keskeytettiin toisen erän alussa, kun Cadena ei pystynyt jatkamaan ottelua Mäntykiven kahden hyvin osuneen alapotkun jälkeen.

27. huhtikuuta 2019 Mäntykiven oli jälleen tarkoitus kohdata Sergei Andreev Cage MMA Finlandin otteluillassa. Ottelu ei kuitenkaan toteutunut ja Andreevia korvaamaan pestattiin brasilialainen Carlos Diogo. Brasilialainen kuitenkin vaihtui toiseen ja Cage 47 -otteluillassa suomalainen kohtasi lopulta voittamattoman Kaynan Kruschewskyn. Brasilialainen ei pysynyt voittamattomana, kun Mäntykivi tyrmäsi tämän ensimmäisessä erässä.

12. lokakuuta 2019 Mäntykivi otteli Cage Warriors 108 -tapahtumassa. Toisessa näyttäytymisessään brittiläisorganisaation leivissä suomalainen kohtasi lyömättömän walesilais -ottelijan Mason "The Dragon" Jonesin. Tiukan ensimmäisen erän jälkeen walesilainen hallitsi ottelua matossa ja keräsi voiton täysin tuomariäänin.

3. lokakuuta 2020 Mäntykiven oli tarkoitus kohdata liettualainen Vaidas Valancius Carelia Fight 16 -otteluillassa. Tapahtuma peruuntui COVID-19 pandemian vuoksi.

11. joulukuuta 2020 Mäntykivi tiedotti Ylilyönti-podcastin Twitch-kanavalla allekirjoittaneensa sopimuksen brittiläisen Cage Warriors -ammattivapaaotteluorganisaation kanssa. Sopimus sisältää 5 ottelua 18 kuukauden aikana ja UFC-option. Hän myös ilmoitti nostavansa painoluokkaa.

Ammattilaisottelut
------------------

| Tulos | Tilasto | Vastustaja | Tyyli | Tapahtuma | Päivämäärä | Erä | Aika | Paikka | Huomautuksia |
| --- | --- | --- | --- | --- | --- | --- | --- | --- | --- |
| Tappio | 13–6 | Wales Mason Jones | Päätös (yksimielinen) | Cage Warriors 108 | 12. lokakuuta 2019 | 3 | 5:00 | Yhdistynyt kuningaskunta Wales Cardiff |  |
| Voitto | 13–5 | BrasiliaKaynan Kruschewsky | KO/TKO | Cage 47 | 27. huhtikuuta 2019 | 1 | 2:55 | Suomi Kulttuuritalo, Helsinki |  |
| Voitto | 12–5 | Brasilia EspanjaGuilherme Cadena | KO/TKO | Cage 46 | 16. helmikuuta 2019 | 2 | 0:55 | Suomi Kulttuuritalo, Helsinki |  |
| Tappio | 11–5 | Englanti Jack Grant | KO/TKO | Cage Warriors 96 | 1. syyskuuta 2018 | 1 | 4:03 | Yhdistynyt kuningaskunta Echo Areena, Liverpool |  |
| Voitto | 11–4 | Venäjä Bashir Gagiev | Luovutus (giljotiinikuristus) | M1 Challenge 86 | 24. marraskuuta 2017 | 2 | 01:06 | Venäjä Nazran |  |
| Voitto | 10–4 | Tanska Søren Bak | KO/TKO | EuroFC 01: Espoo | 1. lokakuuta 2016 | 1 | 01:22 | Suomi Barona Areena, Espoo |  |
| Tappio | 9–4 | Venäjä Zurab Betergaraev | Päätös (yksimielinen) | WFCA 16: Grand Prix Akhmat 2016 | 12. maaliskuuta 2016 | 3 | 5:00 | Venäjä Grozny |  |
| Voitto | 9–3 | Sveitsi Gregor Weibel | Päätös (Yksimielinen) | Lappeenranta Fight Night 14 | 19. syyskuuta 2015 | 3 | 05:00 | Suomi Lappeenranta |  |
| Voitto | 8–3 | Unkari Lajos Etelaky | KO/TKO | Lappeenranta Fight Night 13 | 19. syyskuuta 2015 | 3 | 00:49 | Suomi Lappeenranta |  |
| Voitto | 7–3 | Venäjä Vladimir Fedin | KO/TKO | Carelia Fight 11 | 5. syyskuuta 2015 | 1 | 00:40 | Suomi Imatra |  |
| Voitto | 6–3 | Venäjä Andrei Chabrov | Luovutus (takakuristus) | Lappeenranta Fight Night 12 | 25. huhtikuuta 2015 | 2 | 4:03 | Suomi Lappeenranta |  |
| Voitto | 5–3 | Englanti Paul Attwood | Vetäytyminen | Lappeenranta Fight Night 10 | 17. toukokuuta 2014 | 2 | 5:00 | Suomi Lappeenranta |  |
| Tappio | 4–3 | Venäjä Anton Telepnev | Luovutus (käsilukko) | Lappeenranta Fight Night 9 | 19. lokakuuta 2013 | 3 |  | Suomi Lappeenranta |  |
| Voitto | 4–2 | Ruotsi Ali Ameziane | Päätös (Yksimielinen) | Carelia Fight 9 | 7. syyskuuta 2013 | 3 | 5:00 | Suomi Imatra |  |
| Tappio | 3–2 | Suomi Kennett Mattsson | Luovutus (triangeli-kuristus) | Cage 22 | 11. toukokuuta 2013 | 1 | 2:32 | Suomi Energia Areena, Vantaa |  |
| Voitto | 3–1 | Venäjä Vladimir Nikitin | Luovutus (takakuristus) | Lappeenranta Fight Night 8 | 27. huhtikuuta 2013 | 2 | 1:29 | Suomi Lappeenranta |  |
| Tappio | 2–1 | Ranska Pierre Berillon | Luovutus (käsilukko) | Shooto Chicago Collision 10 | 27. lokakuuta 2012 | 2 | 2:53 | Suomi Lahti |  |
| Voitto | 2–0 | Suomi Jani Salmi | Päätös (Hajaäänituomio) | Carelia Fight 8 | 1. syyskuuta 2012 | 2 | 5:00 | Suomi Imatra |  |
| Voitto | 1-0 | Olli Santalahti | Päätös (Yksimielinen) | Lappeenranta Fight Night 7 | 14. huhtikuuta 2012 | 3 | 5:00 | Suomi Lappeenranta |  |

Lähteet
-------

1. 1 2
2. 1 2 3
3. ↑
4. ↑
5. ↑
6. ↑   (Arkistoitu – Internet Archive)
7. ↑
8. 1 2
9. ↑
10. ↑
11. ↑   (Arkistoitu – Internet Archive)
12. ↑
13. ↑
14. ↑
15. ↑
16. ↑
17. ↑
18. ↑
19. ↑
20. ↑
21. ↑
22. ↑
23. ↑